過集湖德濟廟用趙尉廉留題韵示周欽夫程彦游
作者：王之道
朝代：宋

paragraphs: 秋陽汎汎流清暉，帆腹不張旂脚垂。
靈祠輪奐湖之麋，水天一色成玻瓈。
西軒爽塏高不危，憑欄下瞰群山卑。
鬼神亮我心無欺，風濤縱險夫何疑。
區區奔走勞驅馳，和光未免世俗隨。
相逢一笑聊伸眉，明朝摻袂還東之。
蕭曹有節未見奇，往往樵牧相鄙夷。
吾生傾否會有時，窮愁過眼無足悲。